turjo4nis/wikipedia-bn-dump-20250701 huggingface dataset:
৭ম পদাতিক ডিভিশন (পাকিস্তান)

৭ম পদাতিক ডিভিশন হচ্ছে পাকিস্তান সেনাবাহিনীর একটি ডিভিশন, এই ডিভিশনকে পেশোয়ার ডিভিশন বা স্বর্ণালী তীর ডিভিশন নামেও ডাকা হয়। পাকিস্তান সামরিক বাহিনীর অন্যতম সবচেয়ে পুরোনো ডিভিশন এই ৭ম ডিভিশন ১৯৪০ সালে ব্রিটিশ ভারতীয় সেনাবাহিনী দ্বারা তৈরি হয়েছিলো। এই ডিভিশনের সৈনিকরা পাকিস্তানের জন্মলগ্নের পর থেকেই ভারতের সাথে যুদ্ধে লিপ্ত হয়েছে অনেক বার।

ইতিহাস
১৯৪০ সালের ১ অক্টোবর তারিখে এই ডিভিশনের গোঁড়াপত্তন ঘটে বর্তমান পাকিস্তানের পাঞ্জাব প্রদেশের ওকারাতে; এবং তখন এটির নাম ছিলো ৭ম ভারতীয় পদাতিক ডিভিশন। তৈরি হওয়ার পর পরই এই ডিভিশনকে পাঠানো হয় মধ্য প্রাচ্যে এবং পরে ১৯৪৩ সালে বার্মা অভিযানে পাঠানো হয়। ১৯৪৩ সালের ডিসেম্বর থেকে এই ডিভিশনের সৈন্যরা আরাকানে যুদ্ধ করে। জাপানি সৈন্যদের সাথে এই ডিভিশনের সেনারা লড়াই করে ব্যাটল অব অ্যাডমিন বক্স নামক যুদ্ধে। এর পরে এই ডিভিশনের সেনাদের আসামে আনা হয় এবং তারা ওখানে কোহিমার যুদ্ধে অংশ নেয়। দ্বিতীয় বিশ্বযুদ্ধের শেষ পর্যায়ে ব্যাটল অব সেন্ট্রাল বার্মা এবং থাইল্যান্ডে জাপানি সেনাদের উপর আক্রমণে অংশ নেয় এই ডিভিশনের সেনারা।

পাকিস্তান
১৯৪৭ সালের ১৪ আগস্ট ডিভিশনটি নবগঠিত পাকিস্তান সেনাবাহিনীতে স্থানান্তরিত হয়ে যায় এবং ইংরেজ মেজর জেনারেল ফ্রেডরিক লোফটাস টোটেনহ্যাম স্বাধীন পাকিস্তানে এই ডিভিশনের প্রথম অধিনায়ক হিসেবে দায়িত্ব পান, এর কিছু কাল পর মেজর জেনারেল শাকির নামের একজন স্থানীয় পাকিস্তানি এই ডিভিশনের কমান্ড গ্রহণ করেন। ভারত-পাকিস্তান যুদ্ধ ১৯৪৭-এ অংশ নেয় এই ডিভিশন পুঞ্চ জেলাতে।

১৯৬৫ সালের পাক-ভারত যুদ্ধের সময় এই ডিভিশনের কমান্ডার ছিলেন মেজর জেনারেল ইয়াহিয়া খান যিনি পরে দেশটির সেনাপ্রধান হয়েছিলেন।

১৯৭৫ সালে ১১ কোর তৈরি করা হলে এই ডিভিশনটি কোরটির কমান্ডের অধীনে চলে যায়, ১৯৭৫ সালের আগ পর্যন্ত ডিভিশনটির কমান্ড স্বতন্ত্র ছিলো এবং এর কমান্ডার সরাসরি সেনাবাহিনী সদর দপ্তরের কাছে জবাবদিহি করতেন।

অধীনস্ত ব্রিগেডসমূহ
৬ পদাতিক ব্রিগেড
২৭ পদাতিক ব্রিগেড
১০২ পদাতিক ব্রিগেড
পাকিস্তান সেনাবাহিনীর ডিভিশন
পেশাওয়ার
ভিরাম (২০১৪-এর চলচ্চিত্র)

বীরাম (  ) হল ২০১৪ সালের একটি ভারতীয় তামিল -ভাষা অ্যাকশন কমেডি চলচ্চিত্র, যা শিব পরিচালিত এবং বিজয়া প্রোডাকশন দ্বারা প্রযোজিত। এই চলচ্চিত্রে প্রধান চরিত্রে ছিলো অজিত কুমার এবং তামান্না । পর্শচরিত্রে ছিলো  বিদার্থ , বালা , সানথানাম , নছর , প্রদীপ রাওয়াত এবং অতুল কুলকার্নিসহ আরো অনেকে ।

কাস্ট 

 বিনয়াগমের চরিত্রে অজিত কুমার
 কোপেরুন্দেবীর চরিত্রে তামান্না । জুনিয়র বিনয়াগমের প্রেমের আগ্রহ
 বিনয়গমের ভাই শানমুগাম চরিত্রে বিদার্থ 
 মুরুগানের চরিত্রে বালা , বিনয়াগমের ভাই 
 বেইল পেরুমলের চরিত্রে সানথানম 
 নাসার নলাসিভম হিসেবে 
 প্রদীপ রাওয়াত বনাঙ্গমুদি চরিত্রে 
 আদলারসু চরিত্রে অতুল কুলকার্নি 
 অবিনাশ চরিত্রে আভুদাইয়াপ্পান (ফ্ল্যাশব্যাক) 
 সেন্থিলের চরিত্রে মুনিশ 
 কুমারন চরিত্রে সুহেল চাঁদহোক 
 সাভারিমুথু চরিত্রে থামবি রামাইয়া 
 আপ্পুকুট্টি মায়িলভাগনাম [ 
 রমেশ খান্না জেলা কালেক্টর সুব্বু 
 ইলাভারসু আজগাপ্পান হিসাবে 
 মায়িলসামি মেরিকোলুনথু হিসাবে 
 Shanmugarajan as Police Officer
 অমিত কুমার তিওয়ারি  ছেলের চরিত্রে
 পুংগোথাই চরিত্রে অভিনয় 
 অনিতার চরিত্রে মনোচিত্রা 
 সেনবাগাম চরিত্রে সুজা কুমার 
 আলামেলু চরিত্রে বিদুল্লেখা রমন 
 সিনিয়র চরিত্রে রোহিনী হাত্তাঙ্গাদি । কোপ্পুরম দেবী 
 জেলা কালেক্টর সুব্বুর স্ত্রী হিসেবে দেবদর্শিনী 
 সুমিত্রা 
 কালাইরানি 
 হেঞ্চম্যানের চরিত্রে স্টান্ট সিলভা
 কলেজ পিয়ন হিসেবে ক্রেন মনোহর
 পারভাই মুনিয়াম্মা
 নাল্লাসিভমের নাতনি হিসেবে যুবিনা পার্থবী 
 নল্লাশিবমের ছেলের চরিত্রে পবন
 ভাইয়ের ভূমিকায় পেরিয়ারদাসন
 মানিকম চরিত্রে আরএনআর মনোহর
 সুজাতা শিবকুমার নল্লাশিবমের ছোট বোনের ভূমিকায় 
 সাভারিমুথুর মেয়ের চরিত্রে অস্মিতা সুব্রামানিয়াম
 Sreeja Ravi as Teacher
 হেনচম্যান হিসেবে যোগী বাবু
 শসার মুরগির চরিত্রে জাপান কুমার
 মিপ্পু
 ভাজাক্কু এন মুথুরমন
 হ্যালো কান্দাসামি কর্মী হিসাবে

পুরস্কার এবং মনোনয়ন

পুনর্নির্মাণ 
ভিরাম তেলুগুতে কাটমারায়ুডু  হিসাবে পুনঃনির্মাণ করা হয়েছিল এবং এটি ২০১৭ সালে মুক্তি পায়।

ছবিটি কন্নড় ভাষায় ওডেয়া  নামেও পুনঃনির্মাণ করা হয়েছিল এবং এটি ২০১৯ এ মুক্তি পায়।

২০২২ সালে, চলচ্চিত্রটি হিন্দিতে কিসি কা ভাই কিসি কি জান নামে পুনরায় তৈরি করা হয়েছিল।

তথ্যসূত্র

বহিঃসংযোগ 

 

২০১৪ অ্যাকশন কমেডি চলচ্চিত্র
২০১৪-এর চলচ্চিত্র
২০১০-এর দশকের তামিল ভাষার চলচ্চিত্র
দেবী শ্রী প্রসাদ নির্মিত চলচ্চিত্র
শিব (পরিচালক) পরিচালিত চলচ্চিত্র
অন্য ভাষায় পুনর্নির্মিত তামিল চলচ্চিত্র
ভারতীয় অ্যাকশন কমেডি চলচ্চিত্র
তামিলনাড়ুতে ধারণকৃত চলচ্চিত্র
সুইজারল্যান্ডে ধারণকৃত চলচ্চিত্র
দেবতা (ভারতীয় ধর্ম)

দেবতা () হলো হিন্দু ও বৌদ্ধ ধর্মের মতো ভারতীয় ধর্মে অধিকতর কম এবং বেশি নিবদ্ধ দেবতা।

দেবতাগণ প্রাকৃত বা অতিপ্রাকৃত শক্তি যা স্বর্গীয় বলে বিবেচিত। তারা পুরুষ বা নারী হতে পারে।

প্রকার

অনেক ধরনের দেবতা রয়েছে: বনদেবতা, গ্রামদেবতা, নদী পারাপারের দেবতা, গুহা, পর্বত ইত্যাদি। যেমন, ভারতের কোঙ্কণ অঞ্চলে, হিন্দু দেবতাদের প্রায়ই পাঁচটি বিভাগে বিভক্ত করা হয়:
 গ্রামদেবতারা জথেরা বা বালির পূর্বপুরুষের পূজার প্রতিষ্ঠাতা দেবতা হতে পারে। উদাহরণ- সন্তোষী, রেণুকা, বৈষ্ণো দেবী
 স্থান দেবতা বা স্থানীয় দেবতা, যেমন, নাশিকের রাম, পন্ধরপুরের বিঠোবা বা দ্বারকায় কৃষ্ণ, কলকাতার কালী, কোলহাপুরের মহালক্ষ্মীর মতো কিছু তীর্থস্থানে
 কুলদেবতা বা পারিবারিক দেবতা, যেমন খান্ডেরাই
 ইষ্টদেবতা বা নির্বাচিত দেবতা
 বাস্তুদেবতা বা গৃহ দেবতা, এক শ্রেণীর দেবতা যারা বাড়ির সভাপতিত্ব করেন।

বৌদ্ধধর্মে দেবতাদের কয়েকটি গুরুত্বপূর্ণ ধরন নিচে দেওয়া হল:
 বান্দারা দেবথাভো হল গাছ, পাহাড় ইত্যাদির দেবতা।
 গাম্বরা দেবথাভো হল গ্রামের দেবতা
 গ্রহ দেবথাভো হল গ্রহের দেবতা

আরও দেখুন
 হিন্দু দেবদেবী
 তেত্রিশ দেবতা
 দেব
 দেবী
 উপদেবতা

তথ্যসূত্র

বহিঃসংযোগ
 Devata.org - Research on Khmer Women in Divine Context
 Photos and Articles about Devata temples in Cambodia, Thailand & Laos

হিন্দু দেবদেবী
অন্তাবলম্বন

অন্তাবলম্বন বলতে বাঁধ বা সেতুর অবলম্ব ব্যাপ্তির দুই প্রান্তে অবস্থিত এক ধরনের অন্তঃকাঠামো বা অধোকাঠামোকে বোঝায়, যা সেটির উপরিকাঠামোকে ঠেকা প্রদান করে। একক অবলম্ব ব্যাপ্তির সেতুগুলির দুই প্রান্তে একটি করে অন্তাবলম্বন থাকে যা অবলম্ব ব্যাপ্তিকে উল্লম্ব ও অনুভূমিক ঠেকা বা অবলম্বন প্রদান করে এবং একই সাথে সেতুর দুই মুখের কাছে ভর্তিকৃত মাটির পার্শ্বিক চলন প্রতিরোধকারী ধারক প্রাচীর (retaining wall) হিসেবে কাজ করে। একাধিক অবলম্ব ব্যাপ্তির সেতুর ঠেকার জন্য অন্তাবলম্বন ছাড়াও ভারবাহী পিল্লা, থাম বা স্তম্ভের প্রয়োজন হয়। বাঁধের ক্ষেত্রে মূলত কোনও উপত্যকা বা গিরিসংকটের পার্শ্বকেই সেটির প্রাকৃতিক অন্তাবলম্বন হিসেবে ব্যবহার করা হয়, তবে কদাচিৎ এগুলি কৃত্রিম মানবনির্মিতও হতে পারে, যেমন জাপানের কুরোবে বাঁধ।

পুর প্রকৌশলে এই পরিভাষাটি দিয়ে কোনও খিলানের এক পার্শ্বকে নিচ থেকে ঠেকা প্রদানকারী কাঠামোকে বা কোনও ধনুকাকৃতি ছাদের পার্শ্বিক বলগুলিকে প্রতিরোধকারক নির্মাণকাঠামোকে বোঝাতে পারে। ধ্রুপদী পশ্চিমা স্থাপত্যে স্তম্ভশীর্ষ পীঠিকা (abacus) কিংবা খিলানবাহী স্তম্ভশীর্ষ (impost) একটি খিলানের অন্তাবলম্বন হিসেবে কাজ করতে পারে।

প্রকৌশল ক্ষেত্রে ব্যবহার 
একটি অন্তাবলম্বনকে নিচের কাজগুলির জন্য ব্যবহার করা হতে পারে:
 উপরিকাঠামো থেকে ভিত্তি উপাদানগুলি পর্যন্ত ভার বা বোঝা স্থানান্তর করা
 নিজ-ওজন, পার্শ্বিক ভার (যেমন ভূচাপ) ও বাতাসের ভার প্রতিরোধ বা স্থানান্তর
 প্রবেশপথের কংক্রিট খণ্ডের একপার্শ্বকে ঠেকা প্রদান করা
 একটি খিলান সেতুর উল্লম্ব ও অনুভূমিক বল উপাদানগুলির মধ্যে ভারসাম্য বিধান করা।

প্রকারভেদ 
অন্তাবলম্বনের ধরনগুলির মধ্যে আছে:
 অভিকর্ষ অন্তাবলম্বন, যা নিজস্ব মৃত ওজনের মাধ্যমে অনুভূমিক ভূ-চাপ প্রতিরোধ করে।
 ইউ-আকৃতির অন্তাবলম্বন, যা কিনা ইউ-আকৃতির অভিকর্ষ অন্তাবলম্বন।
 বহির্বাহু অন্তাবলম্বন (Cantilever abutment)
 পূর্ণ উচ্চতা অন্তাবলম্বন (Full height abutment)
 খর্বাকৃতি অন্তাবলম্বন (Stub abutment)
 অর্ধ-খর্বাকৃতি অন্তাবলম্বন (Semi-stub abutment)
 বিপরীত-ঠেকনা অন্তাবলম্বন (Counterfort abutment)
 নির্গমপথবিশিষ্ট অন্তাবলম্বন (Spill-through abutment)

তথ্যসূত্র

বহিঃসংযোগ 

 Ohio Department of Transportation

সেতু
পুরকৌশল
বাঁধ
ভিত্তি (ভবন ও কাঠামো)
সেতুর উপাংশ
সীহর্স ইন্টারসেপ্টর বোট

সীহর্স হচ্ছে বাংলাদেশে নির্মিত ইন্টারসেপ্টর বোটের শ্রেণী যা বাংলাদেশ সেনাবাহিনী এবং বাংলাদেশ নৌবাহিনী কর্তৃক ব্যবহৃত হয়। এই জাহাজ সমূহকে দেশীয় প্রযুক্তিতে মেটাসেন্টার লিমিটেড কোম্পানির লাইসেন্সের অধীনে ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড দ্বারা নির্মিত হয়। প্রতিটি জাহাজ নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও জাহাজগুলো দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করতে সক্ষম।

ইতিহাস 
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ সেনাবাহিনী এবং বাংলাদেশ নৌবাহিনীর জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এ জাহাজ নির্মাণের পদক্ষেপ নেয়া হয়। এরই ধারাবাহিকতায় ৭ নভেম্বর, ২০১৭ সালে বাংলাদেশ সেনাবাহিনীতে সীহর্স-১ ও সীহর্স-২ কমিশন লাভ করে।

এছাড়াও ১ ফেব্রুয়ারি, ২০২১ সালে বাংলাদেশ নৌবাহিনীর জন্য দুটি ভিআইপি বোট নির্মাণের কাজ শুরু হয়। বর্তমানে জাহাজ দুটি অর্থাৎ বঙ্গবন্ধু টানেল বোট-১ ও বঙ্গবন্ধু টানেল বোট-২ নদী ও উপকূলবর্তী অঞ্চলে পরীক্ষাধীন রয়েছে।

দেশীয় প্রযুক্তিতে জাহাজ নির্মাণ কার্যক্রম গ্রহণের ফলে বাংলাদেশ সেনাবাহিনী এবং বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। নিজস্ব প্রযুক্তিতে জাহাজ নির্মাণ সক্ষমতায় আরোও একটি মাইলফলক অর্জন হয় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক এসব ইন্টারসেপ্টর বোট নির্মাণের ফলে।

বৈশিষ্ট্য ও যান্ত্রিক কাঠামো 
বাংলাদেশ সেনাবাহিনী কর্তৃক ব্যবহৃত সীহর্স-১৩ ইন্টারসেপ্টর বোটের দৈর্ঘ্য , প্রস্থ  এবং গভীরতা । প্রতিটি জাহাজে রয়েছে ৩টি ইয়ামাহা ভি৬ (৪.২ লিটার)  ডিজেল ইঞ্জিন তার ফলে জাহাজগুলো সর্বোচ্চ  গতিতে চলছে সক্ষম। এছাড়াও জাহাজগুলো ২০ জন সৈন্য বহন করতে পারে।

অন্যদিকে বাংলাদেশ নৌবাহিনী কর্তৃক ব্যবহৃত সীহর্স-১৪ ইন্টারসেপ্টর বোটের দৈর্ঘ্য , প্রস্থ  এবং গভীরতা । প্রতিটি জাহাজে রয়েছে ৩টি ইয়ামাহা ভি৬ (৪.২ লিটার)  ডিজেল ইঞ্জিন তার ফলে জাহাজগুলো সর্বোচ্চ  গতিতে চলছে সক্ষম। এছাড়াও জাহাজগুলো ২০ জন সৈন্য বহন করতে পারে।

তথ্যসূত্র 

বাংলাদেশ সেনাবাহিনী
বাংলাদেশ নৌবাহিনীর জাহাজ
লাহোর সে আগে

লাহোর সে আগে (; ) হচ্ছে ২০১৬ সালে মুক্তিপ্রাপ্ত একটি পাকিস্তানি উর্দু চলচ্চিত্র যেটি পরিচালনা করেছিলেন ওয়াজাহাত রউফ যিনি সহ-প্রযোজক এবং কাহিনীকারও ছিলেন। চলচ্চিত্রটিতে মুখ্য ভূমিকায় অভিনয় করেছিলেন ইয়াসির হুসেইন, সাবা কমর, ব্যাহরুজ সাব্জওয়ারি, আব্দুল্লাহ ফারহাতুল্লাহ, মোবাশ্বের মালিক, আতিকা উড়দো, রুবিনা আশরাফ এবং নূর আল হাসান। ২০১৬ সালের ১১ নভেম্বর চলচ্চিত্রটি মুক্তি পায় শোকেস ফিল্মস প্রযোজনা প্রতিষ্ঠানের অধীনে।

অভিনয়ে
ইয়াসির হুসেইন - মুতাজালজাল মোতি
সাবা কমর - তারা আহমেদ
রুবিনা আশরাফ - নুসরাত (মামণি)
ব্যাহরুজ সাব্‌জওয়ারি - এম মোঘল
আশির ওয়াজাহাত - জিজো
আব্দুল্লাহ ফারহাতুল্লাহ - বস
নূর উল হাসান - বাল্লা
আতিকা উড়দো - শামা রানি
ইয়াসির তাজ - বাবা

তথ্যসূত্র

বহিঃসংযোগ

উর্দু ভাষার চলচ্চিত্র
২০১০-এর দশকের উর্দু ভাষার চলচ্চিত্র
২০১৬-এর চলচ্চিত্র
পাকিস্তানি প্রণয়ধর্মী হাস্যরসাত্মক চলচ্চিত্র
পাকিস্তানি সড়ক হাস্যরসাত্মক-নাট্য চলচ্চিত্র
নাজমুল আবেদীন ফাহিম

নাজমুল আবেদীন ফাহিম একজন বাংলাদেশী ক্রিকেট প্রশিক্ষক। তিনি দীর্ঘদিন বাংলাদেশ ক্রীড়া শিক্ষা প্রতিষ্ঠানে কর্মরত ছিলেন। বাংলাদেশ ক্রিকেট বোর্ডের গেম ডেভেলপমেন্ট ম্যানেজার হিসেবেও দায়িত্ব পালন করেছেন তিনি।

প্রারম্ভিক জীবন 
নাজমুল আবেদীন ফাহিম  ঢাকার মতিঝিলে স্টেট ব্যাংক অব পাকিস্তান কলোনিতে (বর্তমানে বাংলাদেশ ব্যাংক কলোনি) জন্মগ্রহণ করেন। তার পিতা স্টেট ব্যাংক অব পাকিস্তানে চাকরি করতেন। পরবর্তীতে বাবার চাকরির সুবাদে ফাহিম করাচিতে চলে যান এবং ১৯৬৯ সাল পর্যন্ত সেখানেই অবস্থান করেন।

শিক্ষাজীবন 
ফাহিমের শিক্ষা জীবন শুরু হয় ঢাকার স্টেট ব্যাংক প্রিপারেটরি স্কুলে। পরবর্তীতে তিনি করাচিতে যান এবং কয়েক বছর পর দেশে ফিরে মতিঝিল সেন্ট্রাল গভর্নমেন্ট হাই স্কুলে ভর্তি হন। সেখান থেকে ম্যাট্রিক পরীক্ষায় উত্তীর্ণ হয়ে তিনি নটর ডেম কলেজে ভর্তি হন এবং ১৯৭৭ সালে সেখান থেকে উচ্চমাধ্যমিক শিক্ষা সম্পন্ন করেন। পরবর্তীতে তিনি জগন্নাথ কলেজ থেকে স্নাতক ডিগ্রি অর্জন করেন।

কর্মজীবন 
খেলোয়াড় জীবনে ফাহিম মূলত ব্যাটসম্যান হিসেবে খেলতেন। দ্বিতীয় বিভাগের দল একতা বিতানের হয়ে তিনি পেশাদার ক্রিকেটে প্রবেশ করেন। পরবর্তীতে ওয়ারী ও গুলশান ইয়ুথ ক্লাবের হয়ে প্রথম বিভাগে অংশগ্রহণ করেন তিনি।

১৯৮৬ সালে তিনি মৌলভীবাজারের কুলাউড়ায় জেমস ফিনলে নামক একটি প্রতিষ্ঠানের চা-বাগানে সহকারী ম্যানেজার হিসেবে যোগদান করেন এবং ১৯৮৮ সাল পর্যন্ত সেখানে চাকরি করেন। এরপর তিনি বাংলাদেশ ক্রীড়া শিক্ষা প্রতিষ্ঠান (বিকেএসপি)-তে যোগদান করেন। এর কয়েকমাস পর বৃত্তি নিয়ে ভারতের ন্যাশনাল ইনস্টিটিউট অব স্পোর্টস থেকে প্রশিক্ষণ নেন তিনি।

তিনি পিচ কিউরেটর হিসেবেও প্রশিক্ষণ নিয়েছিলেন। বাংলাদেশের প্রথম টেস্ট ম্যাচের পিচ প্রস্তুত করতে কাজ করেছিলেন তিনি। এছাড়া ১৯৯৮ আইসিসি নক-আউট ট্রফির ম্যাচগুলোর জন্য পিচ তৈরিতেও তার অবদান আছে।

২০০০ সালে তিনি অস্ট্রেলিয়া থেকে কোচদের লেভেল টু কোর্স সম্পন্ন করেন। পরে, ২০০৯ সালে ঢাকায় এশিয়ান ক্রিকেট কাউন্সিলের অধীনে লেভেল থ্রি কোর্স করেন।

২০০৫ সালে তিনি বিকেএসপি ছেড়ে বাংলাদেশ ক্রিকেট বোর্ডে হাই পারফরম্যান্স দলের সিনিয়র কোচ হিসেবে যোগদান করেন। এরপর তিনি অনূর্ধ্ব-১৯ দলের প্রশিক্ষকের দায়িত্ব পান। ২০০৮-এ তাকে প্রশিক্ষণ থেকে সরিয়ে প্রশাসনিক দায়িত্ব দেওয়া হয়। এ সময় তিনি কাজ করেছেন বিসিবির গেম ডেভেলপমেন্ট ম্যানেজার হিসেবে। ২০১৭ সালে তাকে মহিলা দলের দায়িত্ব দেওয়া হয়। তার সময়েই বাংলাদেশ নারী দল ২০১৮ এশিয়া কাপে শিরোপা জেতে, বিজয়ী হয় ২০১৯ আইসিসি মহিলা বিশ্ব টুয়েন্টি২০ বাছাইপর্বেও। ২০১৯ সালের সেপ্টেম্বরে তিনি বিসিবি থেকে পদত্যাগ করেন। ২০২১ সালে বিসিবির কার্যনির্বাহী পরিষদের নির্বাচনে পরিচালক পদে খালেদ মাহমুদ সুজনের বিরুদ্ধে প্রতিদ্বন্দ্বিতা করে পরাজিত হন তিনি।

২০২২ টি১০ লিগে তিনি বাংলা টাইগার্স দলের মেন্টর হিসেবে চুক্তিবদ্ধ হন। ২০২৩ বাংলাদেশ প্রিমিয়ার লিগে ফরচুন বরিশালের কোচ হিসেবে দায়িত্ব পালন করছেন তিনি।

ব্যক্তিগত জীবন 
ফাহিম ২০০৭ সালে সামিয়া ফেরদৌসের সাথে বিবাহ বন্ধনে আবদ্ধ হন।

পুরস্কার ও সম্মাননা 
 জাতীয় ক্রীড়া পুরস্কার (২০২০)

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
নটর ডেম কলেজ, ঢাকার প্রাক্তন শিক্ষার্থী
জগন্নাথ কলেজের প্রাক্তন শিক্ষার্থী
ঢাকা থেকে আগত ক্রিকেটার
বাংলাদেশী ক্রিকেট কোচ
ব্রুনো মেন্দেস

ব্রুনো পেরেইরা মেন্দেস (; জন্ম: ২ আগস্ট ১৯৯৪; ব্রুনো মেন্দেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৩ সালে, ব্রুনো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
ব্রুনো পেরেইরা মেন্দেস ১৯৯৪ সালের ২রা আগস্ট তারিখে ব্রাজিলের ক্রুজেইরোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ব্রুনো ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।

তথ্যসূত্র

বহিঃসংযোগ
 
 
 
 
 

১৯৯৪-এ জন্ম
জীবিত ব্যক্তি
জাপানি ফুটবলার
ফুটবল ফরোয়ার্ড
সেরেসো ওসাকার খেলোয়াড়
জে১ লিগের খেলোয়াড়
ব্রাজিলীয় ফুটবলার
ক্লাব আতলেতিকো পারানায়েন্সের খেলোয়াড়
ভিতোরিয়া স্পোর্টস ক্লাবের খেলোয়াড়
ব্রাজিলের আন্তর্জাতিক যুব ফুটবলার
পর্তুগালে প্রবাসী ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
প্রিমেইরা লিগার খেলোয়াড়
পর্তুগালে ব্রাজিলীয় প্রবাসী ক্রীড়াবিদ
জাপানে প্রবাসী ফুটবলার
ব্রাজিলীয় প্রবাসী ফুটবলার
উরুগুয়েতে প্রবাসী ফুটবলার
লিগা পর্তুগাল ২-এর খেলোয়াড়
কাম্পেওনাতো ব্রাজিলেইরো সেরিয়ে বি-এর খেলোয়াড়
ভিতোরিয়া স্পোর্টস ক্লাব বি-এর খেলোয়াড়
ব্রাজিলীয় পুরুষ ফুটবলার
পুরুষ ফুটবল ফরোয়ার্ড
বোতাফোগো রেগাতাস ফুটবলের খেলোয়াড়
সতীকান্ত গুহ

সতীকান্ত গুহ (১ জুন ১৯১০ – ৮ জানুয়ারি ১৯৯১)  ছিলেন একজন ভারতীয় বাঙালি সাহিত্যিক,  কবি ও শিক্ষাবিদ।

জন্ম ও প্রারম্ভিক জীবন 
সতীকান্ত গুহ'র জন্ম  ব্রিটিশ ভারতের অধুনা বাংলাদেশের তৎকালীন সিলেট জেলার  সুনামগঞ্জে। তার বিদ্যালয়ের পাঠ শুরু হয় প্রথমে ঢাকা কলেজিয়েট স্কুল ও পরে কলকাতার হেয়ার স্কুলে। স্নাতক হন কলকাতার প্রেসিডেন্সি কলেজ থেকে। পরে  কলকাতা বিশ্ববিদ্যালয়ের এল এলবি পরীক্ষায় প্রথম স্থান লাভ করেন।

ছোটবেলা থেকেই তার  সাহিত্যের প্রতি আগ্রহ ছিল। পনের বছর বয়স থেকে, তিনি শিশুদের জন্য বেণু এবং চিত্রা' নামে দুটি পত্রিকা সম্পাদনা শুরু করেন। এছাড়াও তিনি প্রেমেন্দ্র মিত্র সম্পাদিত রঙমশাল  পত্রিকার নিয়মিত লেখক ছিলেন। প্রায় প্রতিটি সংখ্যায় প্রকাশিত হয়েছে তার কবিতা। ১৯৩৯ খ্রিস্টাব্দে ধারাবাহিক ভাবে প্রকাশিত হয়ছে উপন্যাস- অমরলতা। তিনি নিজেও কিছুদিন পত্রিকাটি সম্পাদনাও করেছেন। তিনি কলকাতায় প্রকাশনা সংস্থা প্রতিষ্ঠা করেন। সেই প্রকাশনা সংস্থা হতে তিনি অবনীন্দ্রনাথ ঠাকুরের রাজকাহিনী এবং দক্ষিণারঞ্জনের ফার্স্ট বয় এবং লাস্ট বয় এবং শিবরাম চক্রবর্তীর বাড়ি থেকে পালিয়ে গ্রন্থ প্রকাশ করেন। কিশোরদের জন্যও তিনি কয়েকটি উপন্যাস রচনা করেছেন। উল্লেখযোগ্য উপন্যাস দুটি হল—চৌধুরী ক্যাসল্ (১৯৫৩) এবং ইতিহাসে নেই (১৯৬৪)।

তার অন্যান্য রচনা গুলি হল-
 কবিতা—
 আলোর পাহাড়
 লালকমল নীলকমল
 গল্প—
 ছয় ঋতু
 খেয়ার মাঝি লক্ষ্মীনাথ
 অপরূপ কথা
 দুরন্ত কাহিনী

 উপন্যাস—
 বেনামী নিশান
 মহাপ্রস্থান

 নাটক—
 নূতন দিনের রূপকথা
 নাট্যকার

তিনি ১৯৫৪ খ্রিস্টাব্দের ১ এপ্রিল তিনি বালিগঞ্জে কলকাতার অন্যতম বিখ্যাত সাউথ পয়েন্ট স্কুল প্রতিষ্ঠা করেন। স্কুলটি "সতীকান্ত গুহ - দ্য সাউথ পয়েন্ট এডুকেশন সোসাইটি' নামক একটি ট্রাস্ট দ্বারা পরিচালিত হত। তাঁর পুত্র, ইন্দ্রনাথ গুহ, এবং তাঁর স্ত্রী, প্রীতিলতা গুহ ওই ট্রাস্টের সদস্য ছিলেন। সাউথ পয়েন্ট স্কুল 'সতীকান্ত গুহ - দ্য সাউথ পয়েন্ট এডুকেশন সোসাইটি দ্বারা প্রতিষ্ঠিত ট্রাস্টের সদস্য ছিলেন। তাঁর মৃত্যুর পরেও বিদ্যালয়ের পরিচালনায় গুরুত্বপূর্ণ ভূমিকা পালন করেন। সাউথ পয়েন্ট স্কুলের সম্পাদক ছিলেন প্রীতিলতা গুহ এবং  অধ্যক্ষ ছিলেন ইন্দ্রনাথ গুহ।

১৯৯৫ খ্রিস্টাব্দের ৩ মে পর্যন্ত ইন্দ্রনাথ গুহ বিদ্যালয়টির অধ্যক্ষ-সচিব ছিলেন।

১৯৭৬ খ্রিস্টাব্দের ৪ মে সতীকান্ত গুহ'র পুত্রবধূ সুরূপার (ইন্দ্রনাথ গুহ'র স্ত্রী) রহস্যজনক মৃত্যু হয়। ফলে সতীকান্ত, প্রীতিলতা, ইন্দ্রনাথ, রমেন্দ্রনাথ লাহিড়ী এবং তাদের এক কর্মচারী ঝন্টুচরণ দত্তকে হত্যার অভিযোগে অভিযুক্ত করা হয়। সে সময় কলকাতায় বধূহত্যার মামলাটি আলোড়ন সৃষ্টি করে এবং দীর্ঘদিন চলেছিল। কলকাতায় দায়রা জজ কর্তৃক রমেন্দ্রনাথের বিরুদ্ধে কোনো অভিযোগ গঠন করা হয়নি এবং শেষপর্যন্ত কলকাতার উচ্চ আদালতে সকলেই ছাড়া পেয়ে যান।

সম্মাননা 
সতীকান্ত গুহ সাহিত্যের জন্য অসংখ্য পুরস্কার পেয়েছিলেন, যেমন শিশু সাহিত্যের জন্য মৌচাক পুরস্কার। ১৯৭৬ খ্রিস্টাব্দে তিনি  নাট্যকার  উপন্যাসটির  পশ্চিমবঙ্গ সরকারের রবীন্দ্র পুরস্কার লাভ করেন।

মৃত্যু ও উত্তরাধিকার 
সতীকান্ত গুহ ১৯৯১ খ্রিস্টাব্দের ৮ জানুয়ারি কলকাতায় পরলোক গমন করেন। পিতার মৃত্যুর পর ওই বৎসরেই সেপ্টেম্বর মাসে ইন্দ্রনাথ পিতার নামে গড়েন- "সতীকান্ত গুহ ফাউন্ডেশন" যার দ্বারা বর্তমানে পরিচালিত হয় কয়েকটি শিক্ষাপ্রতিষ্ঠান। সেগুলি হল-

 গার্ডেন হাই স্কুল,
 গার্ডেন হাই ইন্টারন্যাশনাল স্কুল
 গার্ডেন হাই স্কুল- IISER কলকাতা ক্যাম্পাস, মোহনপুর, কল্যাণীর

তথ্যসূত্র 

বাঙালি লেখক
১৯১০-এ জন্ম
১৯৯১-এ মৃত্যু
সিলেট জেলার ব্যক্তি
রবীন্দ্র পুরস্কার বিজয়ী
বাংলা ভাষার লেখক
পশ্চিমবঙ্গের লেখক
প্লাটিপটিলিয়া আইনোনিস

প্লাটিপটিলিয়া আইনোনিস হলো পেট্রোফরিদাই পরিবারের একটি মথ। এটি জাপান (হোক্কাইডো, হোনশু), কিরগিজস্তান এবং তাজিকিস্তানে দেখতে পাওয়া যায়।

বর্ণনা 
এই জাতীয় মথের সামনের ডানার দৈর্ঘ্য ১০-১২ মিমি হয়।

তথ্যসূত্র 

জাপানের মথ
১৯৩১-এ বর্ণিত মথ
প্লাটিপটিলিয়া
ইনস্টিটিউট অব হেলথ টেকনোলজি, গোপিনাথপুর

ইনস্টিটিউট অব হেলথ টেকনোলজি, গোপীনাথপুর, আক্কেলপুর, জয়পুরহাট জেলায় অবস্থিত। ইনস্টিটিউট অব হেলথ টেকনোলজির অধীনে বাংলাদেশে সরকারি পর্যায়ে মোট ১৩টি প্রতিষ্ঠান ডিপ্লোমা কোর্সে পাঠদান করায়। বাংলাদেশের সরকারি মেডিক্যাল ইন্সটিটিউট গুলোর মধ্যে অন্যতম। এটি ২০২২ সালে মাত্র ১০০ জন ছাত্র-ছাত্রী নিয়ে যাত্রা শুরু করে।

ইতিহাস 
ইনস্টিটিউট অব হেলথ টেকনোলজি গোপীনাথপুরে ২০২২ সালে মাত্র ১০০ জন ছাত্র-ছাত্রী নিয়ে যাত্রা শুরু করে।

ভবনসমূহ 
একটি মাত্র প্রশাসনিক ভবন আছে যেখানে প্রায় ৩০০ ছাত্র-ছাত্রী পড়াশোনা করে। একটি ছাত্র হোস্টেল ও একটি ছাত্রী হোস্টেল আছে । শিক্ষক আবাসিক ভবন ও অধ্যক্ষ ভবন আছে ।

গ্রন্থাগার 
একটি গ্রন্থাগার আছে।

গবেষণাগার 
আই,এইচ,টি তে সব বিভাগের আলাদা আলাদা গবেষণাগার আছে। এখানে বিভাগ অনুযায়ী বিভিন্ন গবেষণার কাজ সম্পাদনা করা হয়। দক্ষ শিক্ষকমণ্ডলী ও প্রযুক্তিবিদ দ্বারা গবেষণাগারগুলো পরিচালনা করা হয়।

প্রকাশনা 
আই,এইচ,টি তে নিয়মিত ভাবে জনপ্রিয় বার্ষিকী ও সাময়িকী প্রকাশ করা হয়। ইন্সটিটিউটের সকল ছাত্র-ছাত্রী ও শিক্ষক-শিক্ষিকাও এতে লিখতে পারেন। সব মিলিয়ে একটি গবেষণা সমৃদ্ধ সাময়িকি প্রকাশ পায়।

নথিভুক্ত শিক্ষার্থী 
নস্টিটিউট অব হেলথ টেকনোলজি, গোপীনাথপুর, আক্কেলপুর, জয়পুরহাট ২০২২ সালে মাত্র ৭৫ জন শিক্ষার্থী নিয়ে যাত্রা শুরু করে। মাত্র ৭৫ জন শিক্ষার্থী নিয়ে যাত্রা শুরু করলেও অতিদ্রুত সব অনিশ্চয়তা ও প্রতিবন্ধকতাকে জয় করে আই.এইচ.টি দেখা পায় সোনালী ভবিষ্যতের।

বর্তমান অনুষদ ও বিভাগসমূহ 

 ডিপ্লোমা ইন ফার্মেসী
 ডিপ্লোমা ইন ল্যাবরেটরি মেডিসিন

তথ্যসূত্র 

২০২২-এ প্রতিষ্ঠিত শিক্ষাপ্রতিষ্ঠান
বাংলাদেশের স্বাস্থ্য প্রযুক্তি প্রতিষ্ঠান
বাংলাদেশের চিকিৎসা শিক্ষাপ্রতিষ্ঠান
বাংলাদেশের স্বাস্থ্য শিক্ষাপ্রতিষ্ঠান
আক্কেলপুর উপজেলার শিক্ষাপ্রতিষ্ঠান
ইম্পেরিয়াল কাউন্টি, ক্যালিফোর্নিয়া

ইম্পেরিয়াল কাউন্টি হল মার্কিন যুক্তরাষ্ট্রের ক্যালিফোর্নিয়া রাজ্যের একটি কাউন্টি। জনসংখ্যা ২০১০ সালের আদমশুমারি অনুসারে ১,৭৪,৫২৮ জন ছিল, যা এটিকে দক্ষিণ ক্যালিফোর্নিয়ার সর্বনিম্ন জনবহুল কাউন্টি বানিয়েছে। কাউন্টির আসনটি হল এল সেন্ট্রো। ইম্পেরিয়াল হল ক্যালিফোর্নিয়ার সবচেয়ে সাম্প্রতিক প্রতিষ্ঠিত কাউন্টি, কারণ এটি সান দিয়েগো কাউন্টির অংশ থেকে ১৯০৭ সালে তৈরি করা হয়েছিল।

ইম্পেরিয়াল কাউন্টি ক্যালিফোর্নিয়ার সুদূর দক্ষিণ-পূর্বে ইম্পেরিয়াল ভ্যালিতে অবস্থিত। এটি পশ্চিমে সান দিয়েগো কাউন্টি, উত্তরে রিভারসাইড কাউন্টি, পূর্বে মার্কিন যুক্তরাষ্ট্রের অ্যারিজোনা রাজ্য ও দক্ষিণে মেক্সিকান রাজ্য বাজা ক্যালিফোর্নিয়ার সঙ্গে সীমান্ত গঠন করে। এটি এল সেন্ট্রো মহানগর পরিসংখ্যান এলাকা অন্তর্ভুক্ত করে এবং এটি দক্ষিণ ক্যালিফোর্নিয়া সীমান্ত অঞ্চলের অংশ, রাজ্যের সবচেয়ে ছোট কিন্তু অর্থনৈতিকভাবে বৈচিত্র্যময় অঞ্চল।

যদিও এই অঞ্চলটি উচ্চ তাপমাত্রা ও প্রতি বছর  কম গড় বৃষ্টিপাতের সঙ্গে একটি মরুভূমি, সেচের কারণে অর্থনীতি ব্যাপকভাবে কৃষির উপর ভিত্তি করে, যা কলোরাডো নদী থেকে সম্পূর্ণরূপে অল-আমেরিকান খালের মাধ্যমে সরবরাহ করা হয়।

তথ্যসূত্র

বহিঃসংযোগ 
 
 
 Imperial Irrigation District 
 Imperial Valley Economic Development Corporation
 Statistical profile of Imperial County, California

 
ক্যালিফোর্নিয়ার কাউন্টি
স্যান ডিয়েগো কাউন্টি, ক্যালিফোর্নিয়া

স্যান দিয়েগো কাউন্টি, আনুষ্ঠানিকভাবে কাউন্টি অব স্যান দিয়েগো, হল মার্কিন যুক্তরাষ্ট্রের ক্যালিফোর্নিয়া রাজ্যের দক্ষিণ-পশ্চিম কোণে অবস্থিত একটি কাউন্টি। জনসংখ্যা ২০২০ সালের আদমশুমারি অনুসারে ৩২,৯৮,৬৩৪ জন ছিল, যা এটিকে ক্যালিফোর্নিয়ার দ্বিতীয়-সর্বোচ্চ জনবহুল কাউন্টি এবং মার্কিন যুক্তরাষ্ট্রের পঞ্চম-সবচেয়ে জনবহুল কাউন্টি বানিয়েছে। কাউন্টি আসন সান দিয়েগো হল ক্যালিফোর্নিয়ার দ্বিতীয় সর্বাধিক জনবহুল শহর ও মার্কিন যুক্তরাষ্ট্রের অষ্টম-সবচেয়ে জনবহুল শহর। এটি ৪৮ টি সংলগ্ন মার্কিন যুক্তরাষ্ট্রের দক্ষিণ-পশ্চিমতম কাউন্টি এবং এটি একটি সীমান্ত কাউন্টি। এটি ১৮ টি নেটিভ আমেরিকান উপজাতীয় সংরক্ষণের আবাসস্থল, যা মার্কিন যুক্তরাষ্ট্রের যেকোনো কাউন্টির মধ্যে সবচেয়ে বেশি।

স্যান ডিয়েগো কাউন্টি স্যান ডিয়েগো-চুলা ভিস্তা-কার্লসবাদ, সিএ মহানগর পরিসংখ্যান এলাকা নিয়ে গঠিত, যেটি ২০১২ সালের ১লা জুলাই পর্যন্ত ১৭তম জনবহুল মেট্রোপলিটন পরিসংখ্যান এলাকা এবং ১৮তম সবচেয়ে জনবহুল প্রাথমিক পরিসংখ্যান এলাকা। স্যান ডিয়েগো কাউন্টি মার্কিন যুক্তরাষ্ট্র ও মেক্সিকোর মধ্যে বিভক্ত বৃহত্তম মেট্রোপলিটন এলাকা স্যান ডিয়েগো-টিজুয়ানা ট্রান্সবর্ডার মেট্রোপলিটান এলাকারও অংশ।

স্যান ডিয়েগো কাউন্টির  উপকূলরেখা রয়েছে। এটি কাউন্টির সবচেয়ে ঘনবসতিপূর্ণ অঞ্চল গঠন করে, যেখানে দক্ষিণ ক্যালিফোর্নিয়ার বাকি পশ্চিম অংশের মতো একটি মৃদু ভূমধ্যসাগরীয় থেকে আধা-শুষ্ক জলবায়ু এবং বিস্তৃত চ্যাপারাল গাছপালা রয়েছে। পূর্ব দিকে বৃষ্টিপাত ও তাপমাত্রার মাত্রা বৃদ্ধি পায়, যেখানে পাহাড়ে শীতকালে হিম ও তুষারপাত হয়। এই অরণ্যময় পাহাড়গুলি দক্ষিণ ক্যালিফোর্নিয়ায় গড়ের চেয়ে বেশি বৃষ্টিপাত লাভ করে, যখন কাউন্টির মরুভূমি অঞ্চলটি পূর্বে বৃষ্টির ছায়ায় অবস্থিত, যা উত্তর আমেরিকার দক্ষিণ-পশ্চিম মরুভূমি অঞ্চল পর্যন্ত বিস্তৃত।

তথ্যসূত্র

বহিঃসংযোগ
 
 San Diego Association of Governments (SANDAG) official website
 San Diego Tourism Authority
 San Diego Geographic Information Source

ক্যালিফোর্নিয়ার কাউন্টি
এইচঅডিওর মাইক্রোবিন্যাসের সাথে নিবন্ধসমূহ
উইকিউপাত্তে স্থানাঙ্ক আছে
স্যান ডিয়েগো কাউন্টি, ক্যালিফোর্নিয়া
অরেঞ্জ কাউন্টি, ক্যালিফোর্নিয়া

অরেঞ্জ কাউন্টি দক্ষিণ ক্যালিফোর্নিয়ার লস এঞ্জেলেস মেট্রোপলিটন এলাকায় অবস্থিত। জনসংখ্যা ২০২০ সালের আদমশুমারি অনুসারে ৩১,৮৬,৯৮৯ জন ছিল, এটি ক্যালিফোর্নিয়ায় তৃতীয়-জনবহুল কাউন্টি, মার্কিন যুক্তরাষ্ট্রের ষষ্ঠ সর্বাধিক জনবহুল কাউন্টি এবং ২৭ টি মার্কিন রাজ্য ও ওয়াশিংটন, ডিসি-এর চেয়ে বেশি জনবহুল। এটি সান ফ্রান্সিসকো কাউন্টির পরে রাজ্যের দ্বিতীয় সর্বাধিক ঘনবসতিপূর্ণ কাউন্টি, যদিও বেশিরভাগই শহরতলী এলাকা নিয়ে গঠিত। কাউন্টির তিনটি সর্বাধিক জনবহুল শহর হল আনাহেইম, সান্তা আনা ও আরভিন, যার প্রতিটির জনসংখ্যা ৩,০০,০০০ জনের বেশি। সান্তা আনা হল কাউন্টি আসন। অরেঞ্জ কাউন্টির ছয়টি শহর প্রশান্ত মহাসাগরীয় উপকূলে রয়েছে, যার মধ্যে সিল বিচ, হান্টিংটন বিচ, নিউপোর্ট বিচ, লেগুনা বিচ, ডানা পয়েন্ট ও সান ক্লেমেন্ট রয়েছে।

ভূগোল 

মার্কিন জনশুমারি দপ্তর অনুসারে, কাউন্টির মোট আয়তন , যার মধ্যে  হল ভূমিভাগ ও  হল (১৬.৬%) জলভাগ। এটি এলাকা অনুসারে দক্ষিণ ক্যালিফোর্নিয়ার ক্ষুদ্রতম কাউন্টি, এই অঞ্চলের পরবর্তী ক্ষুদ্রতম কাউন্টি ভেনচুরার আয়তন মাত্র ৪০% বেশি। গড় বার্ষিক তাপমাত্রা হল প্রায় ।

তথ্যসূত্র

বহিঃসংযোগ 

 
 
 Orange County’s Changing Politics – slideshow by The New York Times
 Orange County, California on National Association Of Counties
 Filming Locations in Orange County 

 
ক্যালিফোর্নিয়ার কাউন্টি
উইকিউপাত্তে স্থানাঙ্ক আছে